stanford-oval/wikipedia huggingface dataset:
חוק המידע הפלילי ותקנת השבים
הוראות החוק > תוכן המרשם הפלילי והמרשם המשטרתי

משטרת ישראל תנהל מרשם פלילי ומרשם משטרתי.
המרשם הפלילי יכלול את הפרטים הבאים וכן נתונים נלווים:
המשטרה רשאית לכלול במרשם הפלילי גם פרטי רישום כאמור, בשינויים המחויבים, בשל הליך פלילי לפני בית משפט צבאי בעבירות לפי הדין החל ביהודה ושומרון.
המרשם המשטרתי יכלול את הפרטים הבאים לגבי עבירות מסוג פשע ועוון, וכן נתונים נלווים:
במרשם הפלילי ובמרשם המשטרתי לא ייכלל מידע פלילי על עבירה שעבר קטין בהיותו מתחת לגיל 12 ולא יימסר מידע פלילי כאמור.
הוראות החוק > מסירת מידע מהמרשם הפלילי ומהמרשם המשטרתי

מידע פלילי יהיה חסוי ולא יימסר אלא לפי הוראות חוק זה.
לא ידרוש אדם מידע פלילי, במישרין או בעקיפין, שלא בהתאם להוראות חוק זה, לרבות בדרך של תצהיר, הצהרה או שאלון בכתב. מי שהפר סעיף זה, דינו מאסר שנה; עשה כן לשם העסקה או לשם קבלת החלטה בעניין האדם שהמידע נוגע לו, דינו – מאסר שנתיים.
כל אדם זכאי לעיין במידע הפלילי על עצמו. קצין משטרה רשאי לאפשר –
פירוט דרכי העיון ניתן בתקנות המידע הפלילי ותקנת השבים (דרכי עיון במידע פלילי), התשפ״ב–2022.
העיון כאמור יבוצע באמצעות צג בתחנת משטרה, ואסור להדפיסו או לצלמו, אלא לשם מסירתו לעורך דין שקיבל ייפוי כוח מיוחד לכך מהאדם שהמידע עליו, לשם ייצוגו לפני בית משפט, בית דין או גוף מינהלי הזכאים לקבל מידע פלילי לפי הוראות חוק זה. דברי ההסבר להצעת החוק מנמקים הגבלה זו:
סעיף 10 לחוק קובע שהמרשם הפלילי והמרשם המשטרתי, לרבות פרטי רישום פלילי שנמחקו, יהיו פתוחים לפני הארגונים המנויים להלן והם יהיו רשאים להעביר ביניהם מידע פלילי, והכול במידה שהדבר דרוש למילוי תפקידיהם:
בהתאם לסעיף 11 לחוק נקבעה, בתוספת הראשונה, רשימה של בעלי תפקידים במינהל הציבורי הרשאים לקבל מידע מהמרשם הפלילי לשם מילוי תפקידם. דוגמאות:
יושב ראש הכנסת – לעניין בחירת נשיא המדינה.
השר לביטחון הפנים, לעניין הענקת סמכויות חקירה, עיכוב, מעצר או חיפוש לפי חוק.
עובד סוציאלי, לעניין חוקים שבטיפולו.
קציני מבחן העובדים בשירות המבחן לנוער ושירות המבחן, לצורך ביצוע עבודתם השוטפת כפי שהוסמכו בחוק.
הוועדה למינוי קונסול כבוד במשרד החוץ – לעניין אישור מינוי קונסול כבוד של מדינה זרה בישראל.
במרבית המקרים יש לדווח לאדם על מסירת מידע מהמרשם העוסק בו.
סעיפים 12–16 לחוק מונים גופים נוספים הזכאים לקבל מידע מהמרשם הפלילי לשם מילוי תפקידם. גופים אלה:
גופים שונים הוסמכו בחקיקה להעניק זכות מסוימת, כגון רישיון, בתנאי שלמבקש הזכות אין עבר פלילי. המשטרה תמסור מידע מהמרשם הפלילי לגופים אלה, אם מבקש הזכות או בעל הזכות נתן את הסכמתו לכך לעניין הזכות המסוימת.
ביחס למשרות ציבוריות שונות נקבע שבעל עבר פלילי פסול מלכהן בהן. מידע על המבקשים לכהן (או המכהנים) במשרות אלה יימסר, באישור היועץ המשפטי לממשלה, למבקש שלו עניין מוצדק לקבל את המידע.
לצורך הגשת הצעה למכרז שפרסם גוף ציבורי תמסור המשטרה מידע על עבירות רלוונטיות של המציעים במכרז, לאחר שאלה נתנו הסכמתם לכך.
נזקק אדם למידע מהמרשם הפלילי על עצמו לשם קבלת זכות במדינה זרה, יימסר המידע, לבקשת האדם, לנותן הזכות באמצעות משרד החוץ או נציגות המדינה הזרה בישראל או בדרך אחרת שתורה עליה המשטרה בנהלים. בנוסף רשאית המשטרה למסור מידע מהמרשם הפלילי לידי מדינה זרה או לידי גוף מחוץ לישראל המנוי בחוק, לשם מילוי תפקידיו, בין מיוזמתה ובין לפי בקשה מנומקת מאת המדינה או הגוף.
המשטרה תמסור לרשות הרישוי, על פי דרישתה או ביוזמת המשטרה, מזמן לזמן, מידע מהמרשם הפלילי על מבקשי רישיונות מסוימים, כגון רישיון נהיגה ברכב ציבורי, וכן על מי שהעבר הפלילי שלו מצדיק שלילה של רישיון הנהיגה שלו.
הוראות החוק > התיישנות ומחיקה

תקופת ההתיישנות של פרט רישום פלילי נמנית מיום מתן פסק הדין או ההחלטה בהליך (גם אם הוגש ערעור על פסק הדין או ההחלטה), אך לא לפני ריצוי מלוא העונש שהוטל על האדם.
תקופת ההתיישנות של פרט רישום פלילי לגבי בגירים היא כדלקמן:
תקופת ההתיישנות של פרט רישום פלילי לגבי קטינים, היא כדלקמן:
סעיף 24 לחוק מפרט עבירות שאין התיישנות עליהן, בהן עבירות שעונשן מוות או מאסר עולם או מאסר עשרים שנה והוטל עונש בפועל של מעל עשר שנים.
שנים אחדות (בין שלוש לעשר שנים, בהתאם לחומרת הענישה) לאחר ההתיישנות מגיע זמן המחיקה של הרישום הפלילי. מי שעבירתו נמחקה רשאי להצהיר בכל עניין שמעולם לא הורשע בפלילים, ומשום בחינה חוקית לא ניתן להתחשב בהרשעתו. דברי ההסבר להצעת החוק מציינים כי "העיקרון המנחה לעניין המחיקה הוא כי מחיקה, על פי טיבה, אינה מחיקה פיזית, אלא הגבלה משמעותית ביותר של מסירת המידע הפלילי, שמועבר לרשימה מצומצמת של גורמים המורשים לקבל ולשקול את המידע שנמחק". בהתאם לכך, המידע שנמחק ממשיך להיות גלוי לגופים שלהם גישה ישירה למרשם הפלילי (המנויים בסעיף 10 לחוק), וכן למשימות מסוימות של עובד סוציאלי, ולמי שנדרש לקבל החלטה על מינוי לתפקידים בכירים ביותר, בהם תפקידי נשיא המדינה, שופט, בכיר בבנק ישראל ומינויים שהממשלה מחליטה עליהם. המידע שנמחק יימסר גם לבית משפט או בית דין בהליך משפטי שאינו הליך פלילי, אם הגילוי על פרט הרישום שנמחק הוא מהותי לדיון בהליך שיפוטי. ההבדל בין התיישנות לבין מחיקה הוא, אם כן, ברשימת הזכאים לקבל מידע על העבירה, שבמקרה של עבירה שנמחקה היא מצומצמת ביותר.
לא יימסר מידע על פרט רישום שהתיישן או נמחק, אלא לגופים או לבעלי התפקידים המנויים בסעיפים 10 ו־11 לחוק. בהתאם לכך, המידע ימשיך לשמש אחדות מרשויות המדינה (למשל לצורך בדיקת מיועדים לשירות ביטחון, לוועדת חקירה, לנציבות שירות המדינה ולסיווג ביטחוני), אך העבירה לא תקשה על אדם לזכות במכרז או בכהונה ציבורית, אלא אם ציין את ההרשעה ביוזמתו. אחר תקופת ההתיישנות אין אדם חייב לענות בכנות לשאלה המתייחסת להרשעה ונשאלת בידי מי שאינו זכאי לקבל מידע מהמשטרה אודותיה.
אדם אינו חייב לגלות מידע פלילי על עצמו, שהוא פרט רישום שהתיישן או שנמחק, תיק סגור או תיק שעוכבו בו ההליכים, למי שאינו זכאי לקבל את המידע לפי חוק זה. על אף כל חובה מכוח דין או הסכם, לא יישא הנשאל באחריות פלילית או אחרת בשל הימנעותו מלמסור מידע כאמור למי שאינו זכאי לקבלו לפי חוק זה.
מי שאינו זכאי לקבל מידע פלילי מסוים או ככלל, על פי דין, לרבות מידע על פרט רישום שהתיישן או שנמחק, על תיק סגור על תיק שעוכבו בו ההליכים או על תיק תלוי ועומד, לא יביא אותו בחשבון בין שיקוליו בקבלת החלטה וכן לא יביא בחשבון מידע נוסף הנוגע למידע הפלילי האמור.
הוראות החוק > פיקוח וביקורת

גוף שהוסמך לקבל מידע מהמרשם הפלילי ימנה ממונה על מידע פלילי, שיהיה אחראי לגיבוש ההנחיות והנהלים הפנימיים לעניין שקילת המידע ושמירתו.
שר המשפטים ימנה ממונה על הביקורת שיבחן את ההנחיות והנהלים הפנימיים שנקבעו בגוף נותן זכות הזכאי לקבל מידע פלילי, את השימוש במידע הפלילי בגוף כאמור ואת שמירתו, ואת אופן הפעלת שיקול הדעת לעניין המידע הפלילי, וייתן הכשרה לגורמים מסייעים ולממונים על מידע פלילי. באמצעות אתר האינטרנט של הממונה על הביקורת ניתן להגיש תלונה על שימוש שלא כחוק במידע פלילי.
הוראות החוק > תקנות

מכוח החוק הותקנו תקנות בדבר דרכי העיון במרשם הפלילי: תקנות המידע הפלילי ותקנת השבים (דרכי עיון במידע פלילי), התשפ״ב–2022. בנוסף פורסמו באתר החקיקה הממשלתי טיוטות של תקנות נוספות, אך התקנתן של תקנות אלה לא הושלמה.
בנוסף נקבע בחוק כי תקנות שהותקנו לפי חוק המרשם הפלילי ותקנת השבים יעמדו בתוקפן, ויראו אותן כאילו הותקנו לפי הוראות חוק זה, והכול זולת אם חוק זה קובע הוראות אחרות מהתקנות הקיימות, או אם לא הוקנתה בחוק זה סמכות לקבוע הוראות בעניינים המוסדרים בתקנות הקיימות.
בפסיקה

בבג"ץ דרעי, שעסק בעתירה לפסול את מינוי של אריה דרעי לשר בממשלה שבראשות בנימין נתניהו, טענו נתניהו ודרעי שאין להתחשב בשתי הרשעותיו הראשונות של דרעי, משום שחלה עליהן מחיקה, בהתאם לחוק המידע הפלילי ותקנת השבים. נשיאת בית המשפט העליון, אסתר חיות, דחתה טענה זו בפסק דינה, בנימוק שראוי להתחשב גם בהרשעות אלה, בהתאם להוראת סעיף 21(ב) לחוק ופרט 4 לתוספת הראשונה, שכותרתו "גורמים הממנים בעלי תפקידים בשירות הציבורי". היא ציינה:
הערות שוליים

1 2 3  הצעת חוק המידע הפלילי ותקנת השבים, התשע"ו-2016, ה"ח הממשלה 1071 מ-27 ביולי 2016
↑  הצעת חוק המידע הפלילי ותקנת השבים (תיקון והוראת שעה), התשפ"א–2020, ה"ח הממשלה 1384 מ-4 בינואר 2021
↑  צו המידע הפלילי ותקנת השבים (דחיית יום התחילה), התשפ"ב-2022, קובץ התקנות 9922, 11 בינואר 2022
↑  עיקרי הרפורמה בחוק המידע הפלילי ותקנת השבים, באתר משרד המשפטים, 12 ביולי 2022
1 2   תקנות המידע הפלילי ותקנת השבים (דרכי עיון במידע פלילי), התשפ״ב–2022, ספר החוקים הפתוח, באתר ויקיטקסט
↑  הממונה על הביקורת על מידע פלילי, באתר משרד המשפטים
↑  הגשת תלונה לממונה על הביקורת על מידע פלילי, באתר משרד המשפטים
↑  טיוטות של תקנות מכוח חוק המידע הפלילי ותקנת השבים, באתר החקיקה הממשלתי
↑  תקנות שהותקנו לפי חוק המרשם הפלילי ותקנת השבים, בספר החוקים הפתוח
↑  בג"ץ 8948/22 אילן שיינפלד ואחרים נ' הכנסת ואחרים, ניתן ב־18 בינואר 2023
חוק הצבת מכשירי החייאה במקומות ציבוריים

| --- | --- |

 פרטי החוק
 תאריך חקיקה:  21 ביולי 2008
 תאריך חקיקה עברי:  י"ח בתמוז תשס"ח
 גוף מחוקק:  הכנסת השבע עשרה
 שטחים שעליהם חל החוק:  ישראל 
 תומכים:  18
 מתנגדים:  0
 חוברת פרסום:  ספר החוקים 2170 מ-29 ביולי 2008, עמ' 680
 הצעת חוק:  פרטית
 משרד ממונה:  משרד העבודה והרווחה
 מספר תיקונים:  3
 נוסח מלא:  חוק הצבת מכשירי החייאה במקומות ציבוריים, התשס"ח-2008
 
עמדת דפיברילטור בכמה שפות בבניין ציבורי
דפיברילטור ציבורי, עמדת החייאה חכמה
חוק הצבת מכשירי החייאה במקומות ציבוריים, התשס"ח-2008 הוא חוק שמחייב מוסדות ציבור להציב דפיברילטור חיצוני אוטומטי, לשם החייאה בשעת הצורך. מטרת החוק הוא לשמור על ביטחונם הבריאותי של תושבי ישראל.
היסטוריה חקיקתית

את הצעת החוק הפרטית (פ/2946/17, שהונחה ביום 8 באוקטובר 2007 על שולחן הכנסת), כתב וניסח עו"ד רועי וולר, והגיש ח"כ סטס מיסז'ניקוב, אליו הצטרפו חברי הכנסת גלעד ארדן ואריה אלדד. על פי דברי ההסבר להצעת החוק, נוכח העובדה שסיבת התמותה העיקרית בעולם המערבי היא דום לב (פעילות חשמלית לקויה של הלב), וכי המועצה הלאומית למניעה וטיפול במחלות לב וכלי דם בישראל המליצה על הצבת דפיברילטורים חצי אוטומטיים במקומות ציבוריים, יש ליישם את ההמלצות, ולפרוס מכשירי החייאה במקומות ציבוריים מסוימים (קניונים, משרדי ממשלה, מכוני כושר, אצטדיונים, בתי אבות, אולמות שמחה, שדות תעופה ועוד). ועדת השרים לענייני חקיקה תמכה בהצעת החוק הפרטית.
החוק אושר בכנסת ב-21 ביולי 2008, אולם משרד התמ"ת (בהתייעצות עם משרד הבריאות), שהוא המשרד האחראי על יישום החוק, התקין את התקנות הנדרשות רק ב-25 ביוני 2014. תקנות אלו כללו הנחיות בדבר התקן הישראלי המחייב, הוראות הפעלה, שילוט המכשירים, הכוונה, חובת בדיקות תקופתיות, ועוד.
מטעמי תקציב לא נכללו בחוק זה בתי ספר, נוכח התנגדות משרד האוצר. ח"כ יעקב מרגי וח"כ אחמד טיבי ביקשו לתקן זאת ולהציב מכשיר החייאה גם בבתי ספר, לאחר פנייתה של לימור הירשבנד שהקימה את עמותת "הלב של בר" לאחר שבתה בת ה-15 נפטרה מדום לב בבית הספר. חובה זו נוספה בשנת 2018 בתיקון לחוק לימוד עזרה ראשונה בבתי ספר, המחייב החזקת מכשיר החייאה בבתי ספר המונים מעל 500 תלמידים.
מאז חקיקתו תוקן החוק שלוש פעמים, בתיקונים שאינם מהותיים.
עיקרי החוק

כל מקום ציבורי, כהגדרתו בחוק, חייב להחזיק בבעלותו לפחות מכשיר החייאה אחד ולשמור על תקינותו. את המכשיר יש להציב במקום מרכזי ונגיש, שיסומן בשילוט או בסימון מתאים. ישנם מקומות ציבוריים שמחויבים להחזיק יותר ממכשיר החייאה אחד. הוראות וחוקים אלו חלים על כל מקום ציבורי, פרט לגורמי ביטחון אחדים, המחויבים לקבוע כללים בנושא זה במסגרת נוהלי העבודה שלהם.
התוספת לחוק מפרטת את המקומות הציבוריים שעליהם הוא חל:
קניונים הטעונים רישוי לפי חוק רישוי עסקים, התשכ״ח–1968.
משרדי ממשלה ורשויות מקומיות שביום שבו מתקיימת בהם קבלת קהל, מבקרים בהם, כרגיל, 500 איש לפחות.
שדות תעופה ונמלים.
אוניות המיועדות להשטת 100 נוסעים לפחות ומטוסים שיש בהם 100 מושבים לפחות.
תחנות מרכזיות כהגדרתן בפקודת התעבורה.
תחנות רכבת שמבקרים בהן, כרגיל, 500 איש לפחות ביום.
מקומות עבודה שמועסקים בהם, כרגיל, 500 עובדים לפחות.
אצטדיוני ספורט שיש בהם 500 מושבים לפחות.
מכון כושר כהגדרתו בחוק מכוני כושר (רישוי ופיקוח), התשנ״ד–1994, שאליו התקבלו 500 מתאמנים קבועים לפחות.
בתי אבות, וכן בתי דיור מוגן כהגדרתם בחוק הדיור המוגן, התשע״ב–2012.
בתי סוהר ובתי מעצר.
בתי מלון שיש בהם 250 חדרי אירוח לפחות.
מקומות רחצה מוכרזים כמשמעותם בחוק הסדרת מקומות רחצה, התשכ״ד–1964, ובריכות שחייה ציבוריות.
מוסדות להשכלה על־תיכונית שלומדים בהם 500 איש לפחות.
אולמות שמחה, גני אירועים ומרכזי כנסים, המיועדים לאירוח של 500 איש לפחות.
ראו גם

דפיברילטור
דפיברילטור חיצוני אוטומטי
איפה דפי?
הערות שוליים

↑  הצעת חוק הצבת מכשירי החייאה במקומות ציבוריים, התשס"ח-2008, באתר הכנסת
↑  חוק הצבת מכשירי החייאה במקומות ציבוריים, התשס"ח–2008, ס"ח 2170 מ-29 ביולי 2008
↑   תקנות הצבת מכשירי החייאה במקומות ציבוריים, התשע״ד–2014, ספר החוקים הפתוח, באתר ויקיטקסט
↑  אילנה שטוטלנד, ‏ההורים שמבקשים למנוע את האסון הבא בבית הספר של ילדיכם, באתר מעריב אונליין, 26 בפברואר 2018
↑  חוק לימוד עזרה ראשונה בבתי ספר (תיקון), התשע"ח-2018, ס"ח 2707 מ-13 במרץ 2018
↑  הצבת מכשיר החייאה (דפיברילטור) במקומות ציבוריים, באתר כל זכות
חוק תעריפי התחבורה הציבורית

| --- | --- |

 פרטי החוק
 תאריך חקיקה:  18 בינואר 2016
 תאריך חקיקה עברי:  ח' בשבט התשע"ו
 גוף מחוקק:  הכנסת העשרים
 הצעת חוק:  ממשלתית
 משרד ממונה:  משרד תחבורה ובטיחות בדרכים, משרד האוצר
 נוסח מלא:  חוק תעריפי התחבורה הציבורית, התשע"ו–2016
 
חוק תעריפי התחבורה הציבורית, התשע"ו–2016 הוא חוק שבא להוזיל את הנסיעה בתחבורה ציבורית בישראל. החוק אושר בכנסת העשרים ב-18 בינואר 2016. החוק נועד להיטיב עם המשתמשים בתחבורה ציבורית ועם השכבות החלשות.
סוגיות מרכזיות בחוק זה

החוק מורה על הפחתת מחיר הנסיעה בתחבורה ציבורית (אוטובוסים ורכבות) בשיעור המע"מ הנכלל במחיר זה, וחיוב המדינה בהעברת סכום זה למפעילי התחבורה הציבורית. זהו למעשה סבסוד של התחבורה הציבורית. החוק הטיל על שר האוצר ושר התחבורה והבטיחות בדרכים להקטין, עד 24 בינואר 2016, את תעריפי הנסיעה התחבורה הציבורית, לפי ההנחיות הכתובות בחוק הפיקוח, ב-14.5% מהתעריפים הקודמים, על פי שיטת העיגול המוסכמת. במקביל החוק מגדיל את תשלומי התמיכה מהממשלה למפעילי התחבורה הציבורית. התשלומים השתנו לפי הסכם המדינה עם מפעילי התחבורה הציבורית ביום הראשון שבו החוק הוצא לפועל.
הערות שוליים

↑  אריק בנדר, ‏הכנסת אישרה את הרפורמה בתעריפי התחבורה הציבורית, באתר מעריב אונליין, 18 בינואר 2016
↑  אושר בכנסת: תעריפי התחבורה הציבורית יוזלו ב-14.5%, באתר ynet, 18 בינואר 2016
↑  ספר החוקים
↑  אריק בנדר, ‏הכנסת אישרה את הרפורמה בתעריפי התחבורה הציבורית, באתר מעריב אונליין, 18 בינואר 2016
כנסיית הרועה הטוב

| --- | --- |

 מידע כללי
 סוג:  כנסייה 
 על שם:  הרועה הטוב 
 מיקום:  יריחו 
 מדינה:  הרשות הפלסטינית 
 הקמה ובנייה
 תקופת הבנייה:  ?–1925
 תאריך פתיחה רשמי:  1925 
 אדריכל:  אנטוניו ברלוצי 
 
 קואורדינטות:  31°51′22″N 35°27′26″E﻿ / ﻿31.85611111°N 35.45722222°E﻿ / 31.85611111; 35.45722222
  (למפת הרי ירושלים מוגדלת) כנסיית הרועה הטוב(למפת הרי ירושלים רגילה) כנסיית הרועה הטוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסיית הרועה הטוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כנסיית הרועה הטוב
 
השבת מאור עיניו של ברטימי העיוור
עץ השקמה עליו טיפס לפי המסורת זכי כדי לצפות בישו
כנסיית הרועה הטוב (בערבית: كنيسة الراعي الصالح) היא כנסייה קתולית-פרנציסקנית השוכנת במרכזה של העיר יריחו. הכנסייה הוקמה בשנים 1924–1925 על ידי האדריכל האיטלקי אנטוניו ברלוצי, והיא משמשת ככנסיית הרובע עבור הקהילה הקתולית הקטנה של העיר, המונה כ-200 איש (כנסייה אורתודוקסית סמוכה משמשת קהילה בת 250 איש נוספים).
הכנסייה מנציחה בשמה את ישו הרועה הטוב, אשר עשה ביריחו שני ניסים. בראשון השיב את מאור עיניו של ברטימי (ברטימיוס) העיוור אשר ישב לצד הדרך וקיבץ נדבות:
"ויבאו יריחו ויהי כצאתו מיריחו הוא ותלמידיו והמון עם רב והנה ברטימי בן טימי איש עור ישב על יד הדרך לשאל נדבות׃ וישמע כי הוא ישוע הנצרי ויחל לצעק ויאמר אנא בן דוד ישוע חנני׃ ויגערו בו רבים להשתיקו והוא הרבה לצעק בן דוד חנני׃ ויעמד ישוע ויאמר קראו לו ויקראו לעור ויאמרו אליו חזק קום קרא לך׃ וישלך את שמלתו מעליו ויקם ויבא אל ישוע׃ ויען ישוע ויאמר אליו מה חפצת ואעשה לך ויאמר אליו העור רבוני כי אראה׃ ויאמר ישוע אליו לך לך אמונתך הושיעה לך ופתאם ראה וילך אחרי ישוע בדרך." (הבשורה על-פי מרקוס 10, 46-52)
בנס השני גאל ישו את זכאוס המוכס העשיר, והשיבו מדרכו הרעה:
"ויבוא ויעבר ביריחו׃ והנה איש ושמו זכי מראשי המוכסים והוא עשיר׃ ויבקש לראות את ישוע מי הוא ולא יכל מפני העם כי שפל קומה היה׃ ויקדם וירץ ויעל על שקמה לראותו כי שם הדרך אשר יעבר בה׃ ויהי בבאו אל המקום ההוא ויבט ישוע ויראהו ויאמר אליו זכי רד מהר כי צריך אני לשבת היום בביתך׃ וימהר וירד ויאספהו בשמחה׃ וילונו כל הראים לאמר בא ללון בבית איש חוטא׃ ויעמד זכי ויאמר אל האדון הנה אדני את מחצית נכסי אני נתן לעניים ואם עשקתי איש אשיב לו ארבעתים׃ ויאמר אליו ישוע היום היתה תשועה לבית הזה באשר בן אברהם גם הוא׃ כי בא בן האדם לבקש ולהושיע את האבד." (הבשורה על-פי לוקס 19, 1-10)
לפי המסורת, ביריחו ניצב עץ השקמה עליו טיפס זכי כדי לצפות בישו.
שרון בר-זיו

| --- | --- |

שרון בר-זיו
 לידה:  2 באפריל 1966 (בן 58) תל אביב-יפו, ישראל 
 מדינה:  ישראל 
 מקום לימודים:  בית הספר לקולנוע וטלוויזיה ע"ש סטיב טיש 
 פרופיל ב-IMDb
 
שרון בר זיו עם ורד כהן והבמאי רנן שור באתר הצילומים של "בלוז לחופש הגדול", דצמבר 1986
שרון בר-זיו (נולד ב-2 באפריל 1966) הוא שחקן, תסריטאי ובמאי קולנוע וטלוויזיה.
ביוגרפיה

שרון בר-זיו נולד בתל אביב וגדל בגבעתיים. אביו משה בר-זיו, עבד כמנהל סניף בנק ואמו אביבה בר-זיו, היא מורה לאמנות וציירת. הוא הבכור במשפחה ולו שתי אחיות. למד בתיכון קלעי, ולאחר מכן התגייס לנח"ל ושירת כחובש קרבי.
בוגר החוג לחוג לקולנוע וטלוויזיה של אוניברסיטת תל אביב. בשנת 2007 השתתף בקורס כתיבה ועריכת תסריט Script Factory של ה-BBC.
בר-זיו נשוי לאמנית מרב דני והם הורים לילדה.
קריירת משחק

במהלך שירותו הצבאי שיחק בסרטו של רנן שור "בלוז לחופש הגדול", בתפקיד מרכזי. עם תום השירות הצבאי למד משחק בסטודיו של ניסן נתיב, ואף כתב והופיע במופע סטנד-אפ אישי. ב-1994 קיבל תפקיד ראשי במחזהו של וודי אלן "הקוסם מברוקלין" בתיאטרון הבימה, הצגה שזכתה להצלחה רבה. בר-זיו גילם את דמותו של הקוסם מברוקלין, בתפקיד אמו שיחקה ליה קניג ובתפקיד אביו שיחק מוסקו אלקלעי. בנוסף, שיחק במחזותיו של יוסף אל-דרור "המובן מאליו" ו"לופ". ב-1998 שיחק בתפקיד מרכזי בהצגה "השחקן" בתיאטרון הקאמרי, מאת ובבימויו של הלל מיטלפונקט, המגולל את קורותיה של להקת שחקנים נודדת בפולין. במהלך שנות התשעים שיחק בסדרות הטלוויזיה "עניין של זמן", "שתוק שואו", "הכל נשבר במשפחה" והופיע בפרסומות שונות. במקביל כתב תסריטים לתוכניות "פלטפוס", "שמש" ועוד.
החל משנת 2000 עבד במשך כעשר שנים כקופירייטר ומנהל קריאטיב בתחום הפרסום. תחילה עבד בשוק הפרטי עם משרד הפרסום אריאלי, צרפתי שטרנשוס וכן עם למל כהן. לאחר מכן התמחה בפרסום ציבורי בלשכת הפרסום הממשלתית בה עבד עבור משרד הבריאות, המשרד להגנת הסביבה, משרד התמ"ת, הרשות הלאומית לבטיחות בדרכים ועוד. בין היתר עבד על קמפיינים למאבק באיידס, יצר את "מדליק מי שמקליק", הפורטל הממשלתי "gov.il" ואחרים.
סרטו העלילתי הראשון באורך מלא הוא "חדר 514" (2011). הסרט הוקרן בפסטיבל קאן 2012 (ACID), זכה בציון לשבח על הבימוי בפסטיבל הסרטים טרייבקה בניו יורק, פרס הבמאי הטוב ביותר בפסטיבל גרנדה שבספרד ופרס הבמאי הטוב ביותר בפסטיבל הסרטים על שם טרקובסקי ברוסיה. הסרט הוקרן בפסטיבלי קולנוע רבים ברחבי העולם ונמכר להפצה על ידי חברת ההפצה הצרפתית "סופי דולאק". חברת ההפצה האמריקאית "Film Movement" רכשה את הסרט להפצה בארצות הברית וקנדה. בפסטיבל חיפה 2016 זכה התסריט שלו "ואהבת לרעך" בפרס הראשון (מענק פיתוח מקרן הקולנוע הישראלי) בתחרות הפיצ'ינג הבינלאומית 'הסיפור שלנו'.
ב-2018 כתב וביים את "בוקר טוב ילד" בהפקת מארק רוזנבאום (טרנספקס). הסרט הוקרן בפסטיבל חיפה 2018 והופץ בבתי הקולנוע בישראל ב-2019. בסרט משחק בר-זיו בתפקיד הראשי יחד עם השחקנית קרן מור. צילם זיו ברקוביץ' וערכה אווה קפלון.
קריירת משחק > תסריטאות

| תוכנית/סדרה | ערוץ | במאי | שנים |
| --- | --- | --- | --- |
| שמש | ערוץ 2, ערוץ הילדים, בריזה | יואב צפיר, רובי דואניאס, עופר ויצמן, שירלי שטרן | 1998 |
| פלטפוס | הטלוויזיה החינוכית | בר-זיו הוא יוצר השם "פלטפוס" מופיע וכותב מערכונים לחברי הצוות | אמצע שנות התשעים |
קריירת משחק > משחק

| סרט | במאי | תפקיד | שנה |
| --- | --- | --- | --- |
| בוקר טוב ילד | שרון בר זיו | דויד | 2018 |
| חדר 514 | שרון בר-זיו | אדם באוטובוס | 2012 |
| רק שתדעי לך (27 דקות) | מולי לנדסמן שפילמן | בתפקיד ראשי | 1995 |
| בשכנות טובה (44 דקות) | צביקה זלינגר | בתפקיד ראשי | 1991 |
| בלוז לחופש הגדול | רנן שור | קובי | 1987 |
| הצגה | תיאטרון | מחזאי | במאי | תפקיד | הצגת בכורה |
| --- | --- | --- | --- | --- | --- |
| השחקן | תיאטרון הקאמרי | הלל מיטלפונקט | הלל מיטלפונקט | פישל | 13 באפריל 1998 |
| המובן מאליו | האנגר 11 במתחם נמל תל אביב | יוסף אל-דרור |  | האורח | 1997 |
| האחיות רוזנצוויג | תיאטרון הבימה | וונדי וסרשטיין | עמית גזית | תום וליוניס | 16 ביוני 1994 |
| הקוסם מברוקלין | תיאטרון הבימה | וודי אלן | אילן אלדד | פול פולק | 3 ביולי 1993 |
| לופ | האנגר 11 במתחם נמל תל אביב | יוסף אל-דרור |  | מוקי | 1993 |
הערות שוליים

↑  שרון בר זיו זכה בציון לשבח בפסטיבל טרייבקה, באתר "סרט", 28 באפריל 2012
↑  מערכת וואלה! NEWS‏, פרס לסרט "חדר 514" בפסטיבל גרנדה, באתר וואלה, 17 ביוני 2012
↑  הסרט הישראלי "חדר 514" נמכר להפצה, באתר "סרט", 23 במאי 2012
| --- | --- |
בקרת זהויות :  BnF: cb17749545p (data)  ISNI: 0000 0004 0992 957X  LCCN: no2013065884  RERO: 02-A024424228  SUDOC: 178326585  VIAF: 304205864   WorldCat (עם VIAF): 304205864
מלצ'זינה

| --- | --- |

מראה העיירה וטירת סקליג'רו
 מדינה:  איטליה איטליה
 מחוז:  ונטו ונטו
 נפה:  ורונה (נפה)
 ראש העיר:  Giuseppe Benamati
 רשות מחוקקת:  עירייה
 בירת העיר:  Malcesine 
 העיר הגדולה:  ורונה
 עיר אם:  ונציה
 שפה רשמית:  איטלקית
 שטח:  69.28 קמ"ר
 גובה:  89 מטרים
 דת:  נוצרים קתולים, כ-90%
 אוכלוסייה:  ‏
  ‑ בעיר:  3,576 (2024)
  ‑ צפיפות:  51.62 נפש לקמ"ר (2024)
 קואורדינטות:  45°45′44″N 10°48′36″E﻿ / ﻿45.76228308957434°N 10.809984158237008°E﻿ / 45.76228308957434; 10.809984158237008
 אזור זמן:  UTC+1
 Comune di Malcesine, https://www.comune.salo.bs.it/t
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמלצ'זינה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמלצ'זינה(למפת לומברדיה רגילה) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץמלצ'זינה(למפת לומברדיה מוגדלת) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץמלצ'זינה  he tabBackground:;tabBorder:#aaa;defaultTab:0;
 
מלצ'זינה (באיטלקית: Malcesine) היא עיירה על הגדה המזרחית של אגם גארדה, בחלקה הצפוני של איטליה. מספר תושבי העיירה היה 3,576, נכון לתאריך 1 בינואר 2024. העיירה נכללה בשנת 2024 ברשימת העיירות היפות ביותר באיטליה (I Borghi più belli d'Italia).
מקור השם

אין ודאות מוחלטת ביחס למקור שמה של מלצ'זינה. הסברה הרווחת ביותר היא, שמקורו של השם במונח הלטיני "malus silex". פירוש המונח הוא "אבן רעה", או "אבן גרועה". לפי סברה זו, השם מתייחס לעובדה שהדרכים לעיירה היו גרועות ולא סלולות, והיא בנויה על שטח סלעי לרגלי הר גבוה ותלול, המקשה על הגישה למקום. גם סברות אחרות מקבלות לפחות את החלק הראשון של השם, המרמז על קשיי נגישות שהיו לעיירה בעבר.
גאוגרפיה ואקלים

גאוגרפיה
מלצ'זינה מצויה קרוב לגבול המערבי של מחוז ונטו בצפון איטליה, בנפת ורונה. היא בנויה על הגדה המזרחית של אגם גארדה, בחלק היותר צפוני של האגם, על רצועת חוף צרה מאד לרגלי הר מונטה באלדו (אנ'). בירת המחוז ונציה מרוחקת ממלצ'זינה כ-179 ק"מ לכיוון כללי מזרח, ובירת הנפה ורונה מצויה גם היא מזרחית לעיירה, במרחק המסתכם ב-62 ק"מ. המרחק לריווה דל גארדה בצפון אגם גארדה מסתכם בכ- 18 ק"מ, ולדרום האגם לסירמיונה מדובר במרחק של למעלה מ-60 ק"מ. ברדולינו גם היא על החוף המזרחי של האגם, נמצאת כ-26 ק"מ דרומית למלצ'זינה.
אקלים
החורפים במלצ'זינה קרים ובקיץ חם למדי. התקופה החמה מתחילה בראשית יוני, ומסתיימת באמצע ספטמבר, כל יתר החודשם קרירים, או קרים. החודש החם ביותר בשנה הוא יולי, במהלכו הטמפרטורה הממוצעת בשעות היום מגיעה עד ל-27 מעלות צלזיוס, ובלילות ממוצע הטמפרטורות עומד על 18 מעלות. החודש הקר ביותר הוא ינואר עם ממוצע 5 מעלות בימים, ובלילות ממוצע הטמפרטורות יורד עד 2- מעלות. ממוצע הגשם הרב שנתי עומד על 711.3 מ"מ, וממוצע כמות השלג השנתית הוא 50.2 מ"מ. מספר הימים המצטברים בהם יורד רק שלג הוא רק 0.6 ימים בשנה. במהלך ימים רבים יורדים גשם ושלג חליפות. מאמצע יוני עד אמצע ספטמבר השמים בדרך כלל בהירים, וביתר החודשים מעונן חלקית עד מעונן.